**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z., o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon o verejnom obstarávaní**“)

(ďalej len „**zmluva**“)

**Článok I.**

**Zmluvné strany**

|  |  |
| --- | --- |
| **Kupujúci:** |  |
| Názov: | Ministerstvo financií SR |
| Sídlo: | Štefanovičova 5, 81782 Bratislava, Slovenská republika |
| V zastúpení: | Ing. Albín Kotian, generálny tajomník služobného úradu |
| IČO: | 00151742 |
| DIČ: | 2020798351  IČ pre DPH: nie je platiteľom DPH |
| Bankové spojenie: | Štátna pokladnica |
| Číslo účtu: | SK59 8180 0000 0070 0000 1400 |
|  |  |
|  |  |
|  |  |
| (ďalej len „**kupujúci**“) |  |

a

|  |  |
| --- | --- |
| **Predávajúci:** |  |
| Názov: | XXX |
| Sídlo: | XXX |
| zastúpený: | XXX |
| IČO: | XXX |
| DIČ: | XXX |
| Bankové spojenie: | XXX |
| Číslo účtu: | XXX |
| SWIFT : | XXX |
| IBAN: | XXX |
| E-mail: | XXX |
| Tel.: | XXX |
| Fax: | XXX |
|  |  |
| Zapísaný v: | XXX |
| (ďalej len „**predávajúci**“) |  |

(kupujúci a predávajúci ďalej len „**Zmluvné strany**“)

Článok II.

Úvodné ustanovenie

Predávajúci je úspešným uchádzačom verejného obstarávania na predmet zákazky " Zabezpečenie sieťových multifunkčných zariadení pre Ministerstvo financií SR" v rámci dynamického nákupného systému „Počítačové zariadenia, tlačiarne a príslušenstvo“ (ďalej len „**Verejné obstarávanie**“).

Článok III.

Predmet zmluvy

* 1. Predmetom tejto zmluvy je záväzok predávajúceho dodať kupujúcemu vybraný sortiment sieťových multifunkčných zariadení v počte 4 kusov (ďalej len „tovar“), v súlade s prílohou č.1 zmluvy a záväzok kupujúceho tovar prevziať a zaplatiť za neho predávajúcemu kúpnu cenu (ďalej len „**predmet zmluvy**“).
  2. Predávajúci sa na základe tejto zmluvy a v rozsahu v nej vymedzenom zaväzuje dodať tovar a všetky s ním súvisiace plnenia v súlade s vlastným návrhom plnenia, ktorý je uvedený v prílohe č. 2 tejto zmluvy. V prípade, ak plnenie požadované kupujúcim v zmysle prílohy č. 1 tejto zmluvy nie je v celom rozsahu zhodné s vlastným návrhom plnenia predávajúceho podľa prílohy č. 2, má kupujúci právo, v prípade, že je to pre neho výhodnejšie, požadovať od predávajúceho dodanie plnenia podľa prílohy č. 1 tejto zmluvy.

Článok IV.

Dodacie podmienky

* 1. Predávajúci sa zaväzuje dodať tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady, ktoré sa na dodaný tovar vzťahujú (ako napr. návod na použitie, informácie o  manipulovaní a skladovaní).
  2. Predávajúci zabezpečí aj súvisiace služby spojené s dodaním tovaru na miesto dodania, s vyložením v mieste dodania.
  3. Predávajúci sa zaväzuje odovzdať tovar Kupujúcemu v lehote stanovenej v prílohe č. 1 zmluvy v čase od 8:00 hod. do 16:00 hod. Dodanie tovaru do miesta dodania, vyloženie tovaru v mieste dodania.
  4. Miesto dodania je uvedené v Prílohe č. 1 tejto zmluvy.
  5. Dodanie tovaru bude dokladované podpisom zodpovednej osoby kupujúceho na príslušnom dodacom liste.
  6. Deň dodania tovaru písomne alebo elektronicky oznámi predávajúci kupujúcemu najneskôr tri (3) pracovné dni vopred.
  7. Pri prevzatí tovaru predávajúci vyhotoví dodací list. Kupujúci po prevzatí tovaru dodací list písomne potvrdí. Kupujúci môže po prevzatí tovaru riadne tovar užívať a Predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
  8. V prílohe č. 4 sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  9. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v prílohe č. 4, a to bezodkladne po tom, ako sa o tejto skutočnosti dozvie.
  10. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 4.8 tohto článku a predmety subdodávok a čestného vyhlásenia, že každý navrhnutý subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1 zákona o verejnom obstarávaní pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  11. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak na strane predávajúceho ako Zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
  12. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní, musí byť zapísaný v registri partnerov verejného sektora, pokiaľ sa ho povinnosť zápisu týka. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
  13. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas platnosti a účinnosti tejto zmluvy.
  14. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  15. Vlastnícke právo k dodanému tovaru prechádza na kupujúceho dňom jeho dodania a prevzatia podpisom dodacieho listu vyhotoveného Predávajúcim.
  16. Nebezpečenstvo škody na tovare prechádza na Kupujúceho splnením podmienok bodu 4.15 tohto článku zmluvy.

Článok V.

Kúpna cena a platobné podmienky

* 1. Kúpna cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996   
     Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou, ako cena konečná, a je uvedená v prílohe č. 3 tejto zmluvy.
  2. Zálohové platby ani platba vopred sa neumožňujú. Úhrada kúpnej ceny sa uskutoční po prebratí tovaru kupujúcim, formou prevodu na bankový účet predávajúceho uvedeného v záhlaví tejto zmluvy.Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry kupujúcemu. Faktúra sa považuje za uhradenú dňom pripísania finančných prostriedkov na účet predávajúceho.
  3. Neoddeliteľnou súčasťou faktúry bude dodací list potvrdený kupujúcim.
  4. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v platnom znení. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

Článok VI.

Záručná doba a zodpovednosť za vady

* 1. Záručná doba na predmet zmluvy je tridsaťšesť (36) mesiacov od prebratia predmetu zmluvy kupujúcim, pokiaľ na záručnom liste alebo obale predmetu zmluvy nie je vyznačená iná záručná doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
  2. V prípade vady zo záruky tovaru počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady v lehote do troch (3) dní, ak nie je uvedené inak, od uplatnenia reklamácie vady podľa bodu 6.3. tohto článku. Predávajúci nezodpovedá za vady, ktoré vznikli poškodením tovaru hrubou nedbanlivosťou kupujúceho, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru.
  3. Kupujúci za zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi predávajúceho.

6.4. Kupujúci je oprávnený v prípade dodania vadného tovaru požadovať:

a) odstránenie vád tovaru, ak sú opraviteľné,

b) dodanie chýbajúceho množstva alebo časti tovaru,

c) výmenu vadného tovaru za tovar bez vád.

* 1. Právo voľby uplatneného nároku podľa bodu 6.4. písm. a), b) alebo c) musí kupujúci uviesť v písomne uplatnenej reklamácii. V opačnom prípade má právo voľby predávajúci.
  2. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

Článok VII.

Ostatné dojednania

* 1. Predávajúci vyhlasuje, že tovar nie je zaťažený právami tretích osôb.
  2. Predávajúci je povinný dodať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 a prílohy č. 2 zmluvy.
  3. Kupujúci je povinný:
  4. prebrať bezchybný tovar v deň dodania, ktorý mu predávajúci oznámi podľa článku IV.  bod 4.6 tejto zmluvy,
  5. riadne a včas zaplatiť kúpnu cenu dohodnutú v článku V. tejto zmluvy.
  6. Kupujúci má právo v prípade pochybností o kvalite tovaru si vyžiadať vzorku ktorejkoľvek časti tovaru na otestovanie, čo mu je predávajúci povinný poskytnúť do piatich (5) pracovných dní.
  7. Ak má kupujúci odôvodnenú pochybnosť o tom, že dodaná vzorka tovaru nezodpovedá požadovanej špecifikácií, dodávateľ zabezpečí preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody tovaru.

Článok VIII.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:

1. za omeškanie predávajúceho s dodaním tovaru podľa čl. IV. tejto zmluvy  je kupujúci oprávnený uplatniť si zmluvnú pokutu vo výške 0,05 % z ceny tovaru za každý aj začatý deň omeškania,
2. za omeškanie predávajúceho s odstránením vady tovaru je Kupujúci oprávnený uplatniť si zmluvnú pokutu vo výške 0,05% z ceny vadného tovaru za každý aj začatý deň omeškania.
3. za omeškanie kupujúceho so zaplatením kúpnej ceny je predávajúci oprávnený uplatniť si úrok z omeškania z nezaplatenej ceny za každý aj začatý deň omeškania, podľa § 1 Nariadenia vlády č. 21/2013 Z. z na vykonanie § 369 ods. 2 Obchodného zákonníka v znení zákona č. 9/2013 Z. z.
4. v prípade, že tovar sa dodáva ako originálny spotrebný materiál a Predávajúci dodá Kupujúcemu tovar, ktorý nespĺňa stanovenú požiadavku je Kupujúci oprávnený uplatniť si zmluvnú pokutu vo výške 10 % z ceny takého tovaru.
   1. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

8.3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí povinná Zmluvná strana oprávnenej Zmluvnej strane v lehote tridsiatich (30) dní odo dňa doručenia faktúry do sídla povinnej Zmluvnej strany. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, mimoriadna situácia vyhlásená vládou Slovenskej republiky v dôsledku karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Článok IX.**

**Skončenie zmluvy**

* 1. Zmluvné strany sa dohodli, že zmluvu je možné skončiť:
  2. písomnou dohodou Zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
  3. písomným odstúpením od zmluvy v prípade podstatného porušenia zmluvy,
  4. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v tejto zmluve.
  5. Za podstatné porušenie zmluvy sa považuje:

1. omeškanie predávajúceho s dodaním predmetu zmluvy oproti dohodnutému termínu plnenia o viac ako jeden (1) týždeň bez uvedenia dôvodu, ktorý by omeškanie ospravedlňoval (vyššia moc),
2. ak kúpna cena bude fakturovaná v rozpore s podmienkami dohodnutými v tejto zmluve,
3. predávajúci dodá Kupujúcemu tovar takých parametrov, ktoré sú v rozpore s touto zmluvou,
4. kupujúci je v omeškaní so zaplatením faktúry o viac ako šesťdesiat (60) dní,
5. predávajúci poruší jeho povinnosti podľa bodov 4.8. až 4.15. tejto zmluvy.
   1. Kupujúci je oprávnený odstúpiť od tejto zmluvy v prípade, ak:
6. proti predávajúcemu začalo konkurzné konanie alebo reštrukturalizácia,
7. predávajúci vstúpil do likvidácie,
8. predávajúci koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni,

Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.

Článok X.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s zmluvou druhej Zmluvnej strane (každá z nich ďalej ako „**Oznámenie**“) musia byť:
     1. v písomnej podobe,
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
  2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom zmluvy:

Kupujúci:

Ministerstvo financií SR,

Štefanovičova 5, 81782 Bratislava,

Tel.: +421-2-5958 2405

Email: martin.halas@mfsr.sk

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom zmluvy:

Predávajúci:

xxxxxxxxxxxx

xxxxxxxxxxxx

xxxxxxxxxxxxxxxx

k rukám: xxxxxxxxxxxxxxxxxx

email: xxxxxxxxxxxxxxxxxxxxx

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. V prípadezmeny obchodného mena, názvu, sídla, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane, a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
  3. Ak v priebehu zmluvného vzťahu dôjde k reorganizácii predávajúceho, vrátane zlúčenia a splynutia alebo úpadku, je povinný o tejto skutočnosti okamžite písomne informovať kupujúceho, spolu s uvedením, ako prechádzajú práva a záväzky z tejto zmluvy na jeho právneho nástupcu. Kupujúci uzavrie s právnym nástupcom dodatok k tejto zmluve iba v prípade, ak budú naplnené podmienky na nahradenie pôvodného dodávateľa novým dodávateľom v zmysle § 18 ods. 1 písm. d) platného zákona o verejnom obstarávaní.
  4. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
  5. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  6. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  7. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  8. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
  9. Táto zmluva je vyhotovená v piatich (4) rovnopisoch s platnosťou originálu, dva (2) rovnopisy zostanú predávajúcemu a tri (2) rovnopisy zostanú kupujúcemu.
  10. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zákazky

Príloha č. 2: Vlastný návrh plnenia

Príloha č. 3: Štruktúrovaný rozpočet ceny

Príloha č. 4: Zoznam subdodávateľov

Príloha č.5: Prístup tretích strán

V xxxxxxxxxxxx ..................... V xxxxxxxxxxxx .....................

Za Kupujúceho: Za Predávajúceho:

....................................................... .......................................................

Príloha č. 1

**PREDMET ZÁKAZKY**

1. **Názov predmetu zákazky:** „Zabezpečenie sieťových multifunkčných zariadení“

Predmetom zákazky zadávanej v dynamickom nákupnom systéme (ďalej ako „DNS“) je zabezpečenie sieťových multifunkčných zariadení v počte 4 kusov

1. **Hlavný CPV kód:**

30232110-8 Laserové tlačiarne,

32581200-1 Faxové zariadenie

1. **S tovarom sa požaduje zabezpečiť aj tieto súvisiace služby:**
2. dodanie a vyloženie tovaru v mieste dodania.
3. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
4. Tovar musí byť nový, nepoužívaný, zabalený v neporušených obaloch, nepoškodený. Tovar nesmie byť recyklovaný, repasovaný, renovovaný.
5. Verejný obstarávateľ má právo v prípade pochybností si vyžiadať zariadenia na otestovanie, čo je dodávateľ povinný poskytnúť do piatich (5) pracovných dní. Ak má objednávateľ odôvodnenú pochybnosť o tom, že dodaná vzorka nezodpovedá požadovanej špecifikácií, dodávateľ zabezpečí preukázanie zhody z ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody tovaru.
6. Záručná doba na dodaný tovar sa požaduje tridsaťšesť (36) mesiacov .
7. Záručný servis na dodaný tovar sa požaduje vykonávať v mieste inštalácie u kupujúceho alebo na mieste dodania tovaru s odozvou max. nasledujúci pracovný deň.
8. **Lehota na dodanie predmetu zákazky** sa požaduje do 30 pracovvných dní odo dňa nadobudnutia účinnosti zmluvy. Dodávka bude jednorazová. Tovar sa musí fyzický prebrať v čase od 8:00 hod. do 16:00 hod.
9. **Miestom dodania je:**  Ministerstvo financií SR

Štefanovičova 5

81782 Bratislava, Slovenská republika

1. **Technická špecifikácia predmetu zákazky:**

Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky, ktoré musia byť splnené vo vlastnom návrhu plnenia uchádzača.

**Sieťové multifunkčné zariadenia**

Počet kusov – 4

|  |  |
| --- | --- |
| Všeobecné | **Odporúčané zariadenie M776z / 3WT91A** |
| Typ | Samostatne stojace sieťové multifunkčné zariadenie s funkciami kopírky, skenera, tlačiarne a faxu |
| Technológia tlače | Laser |
| Format tlače | A3 |
| Farba tlače | Farebná |
| Podporované formáty papiera | A3, A4, A4-R, A5, A6, RA3, SRA3, RA4, SRA4, B4 (JIS), B5 (JIS), B6 (JIS) |
| Jazyky tlače | PCL 6, PCL 5 (ovládač PCL 5 dostupný iba z webu), emulácia Postscript úrovne 3, natívna tlač PDF (v 1.7), Apple AirPrint™, Google Cloud Print |
| Rozhranie | 10/100/1000BaseT Ethernet, USB 2.0, 2 x USB 2.0 (host) |
| Pamäť/HDD | Min. 5 GB / min. 500 GB |
| Vstupná kapacita hlavného zásobníka / zásobníkov | min. 2 200 listov A3/A4 |
| Vstupná kapacita ručného zásobníka (podávača) | min. 100 listov A3/A4 |
| Celkový počet vstupných zásobníkov (hlavné + ručný) | min. 4x Hlavný +1x ručný |
| Výstupná kapacita zariadenia | min. 500 listov |
| Podstavec na kolieskach | ano |
| Podporované hmotnosti médií | min. 60 až 300 g/m2 |
| Ovládací panel | min. 20.3 cm dotykový panel |
| Podporované operačné sytémy | Windows 10, Windows  8.1, Windows 8,Windows  7 |
| Max. príkon pri tlači | max. 900W |
| Max. príkon v režime "ready" | max. 100W |
| Hladina hluku pri tlači | max. 51 dB |
| **Tlač** |  |
| Rozlíšenie tlače | min. 1200x1200 dpi |
| Rýchlosť tlače | min. 46 str./min farebne (A4)  min. 26 str./min farebne A3 |
| Rýchlosť vytlačenia 1. strany z režimu "pripravená" | max. 6.8 sekundy |
| Odporúčaná mesačná záťaž | min. 40 000 strán |
| Maximálna mesačná záťaž | min. 200 000 strán |
| Obojstranná tlač | Automatická |
| Minimálna kapacita originálnej štandardnej tonerovej kazety dodávanej zo zariadením - bude dodaná s tlačiarňou | Čierny  min. 16 000 strán podľa ISO/ IEC 19752 Farebný min. 13 000 strán podľa ISO/IEC 19798 |
| Minimálna kapacita originálnej veľkokapacitnej tonerovej kazety | Čierny  min. 34 000 strán podľa ISO/ IEC 19752 Farebný min. 29 000 strán podľa ISO/IEC 19798 |
| **Kopírovanie** |  |
| Rozlíšenie kopírovania | min. 600x600 dpi |
| Rýchlosť kopírovania | min. 46 str./min |
| Obojstranné kopírovanie | Štandard |
| **Skenovanie** |  |
| Typ skenera | Farebný plochý s automatickým obojstranným podávačom dokumentov na min. 200listov |
| Rýchlosť skenovania | min. 120 strán. /minúta ČB min. 120 strán/minúta farebne |
| Kvalita skenovania (dpi) | min. 600x600 dpi |
| Formát naskenovaného súboru | min.PDF, JPEG, TIFF, MTIFF, XPS,PDF/A, RTF, HTML, CSV |
| Funkcie skenovania | Skenovanie do e-mailu; ukladanie do sieťového priečinka, skenovanie na USB, skenovanie do FTP, skenovaie na SharePoint |
| Zväčšenie / zmenšenie | 25 – 400% |
| Obojstranné skenovanie | Obojstranné skenovanie s použitím automatického podávača s možnosťou ukladania viacerých skenov do jedného súboru Manuálne skenovanie zo sklenenej plochy s možnosťou ukladania viacerých skenov do jedného súboru |
| **Bezpečnostné požiadavky** |  |
| Autorizácia tlače | Zabezpečená tlač cez PIN kód.Možnosť doplnenia čítačky pre identifikáciu používateľov pomocou bezkontaktných kariet |

Príloha č. 2

**VLASTNÝ NÁVRH PLNENIA**

|  |  |  |
| --- | --- | --- |
| **Požadovaná technická špecifikácia, parametre a funkcionality** | | **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, uviesť áno/nie, v prípade číselnej hodnoty uviesť jej skutočnosť** |
| **Výrobca** | |  |
| **Typové označenie** | |  |
| **Parameter** | **Špecifikácia** |  |
| Typ | Samostatne stojace sieťové multifunkčné zariadenie s funkciami kopírky, skenera, tlačiarne a faxu |  |
| Technológia tlače | Laser |  |
| Format tlače | A3 |  |
| Farba tlače | Farebná |  |
| Podporované formáty papiera | A3, A4, A4-R, A5, A6, RA3, SRA3, RA4, SRA4, B4 (JIS), B5 (JIS), B6 (JIS) |  |
| Jazyky tlače | PCL 6, PCL 5 (ovládač PCL 5 dostupný iba z webu), emulácia Postscript úrovne 3, natívna tlač PDF (v 1.7), Apple AirPrint™, Google Cloud Print |  |
| Rozhranie | 10/100/1000BaseT Ethernet, USB 2.0, 2 x USB 2.0 (host) |  |
| Pamäť/HDD | Min. 5 GB / min. 500 GB |  |
| Vstupná kapacita hlavného zásobníka / zásobníkov | min. 2 200 listov A3/A4 |  |
| Vstupná kapacita ručného zásobníka (podávača) | min. 100 listov A3/A4 |  |
| Celkový počet vstupných zásobníkov (hlavné + ručný) | min. 4x Hlavný +1x ručný |  |
| Výstupná kapacita zariadenia | min. 500 listov |  |
| Podstavec na kolieskach | ano |  |
| Podporované hmotnosti médií | min. 60 až 300 g/m2 |  |
| Ovládací panel | min. 20.3 cm dotykový panel |  |
| Podporované operačné sytémy | Windows 10, Windows  8.1, Windows 8,Windows  7 |  |
| Max. príkon pri tlači | max. 900W |  |
| Max. príkon v režime "ready" | max. 100W |  |
| Hladina hluku pri tlači | max. 51 dB |  |
| **Tlač** |  |  |
| Rozlíšenie tlače | min. 1200x1200 dpi |  |
| Rýchlosť tlače | min. 46 str./min farebne (A4)  min. 26 str./min farebne A3 |  |
| Rýchlosť vytlačenia 1. strany z režimu "pripravená" | max. 6.8 sekundy |  |
| Odporúčaná mesačná záťaž | min. 40 000 strán |  |
| Maximálna mesačná záťaž | min. 200 000 strán |  |
| Obojstranná tlač | Automatická |  |
| Minimálna kapacita originálnej štandardnej tonerovej kazety dodávanej zo zariadením - bude dodaná s tlačiarňou | Čierny  min. 16 000 strán podľa ISO/ IEC 19752 Farebný min. 13 000 strán podľa ISO/IEC 19798 |  |
| Minimálna kapacita originálnej veľkokapacitnej tonerovej kazety | Čierny  min. 34 000 strán podľa ISO/ IEC 19752 Farebný min. 29 000 strán podľa ISO/IEC 19798 |  |
| **Kopírovanie** |  |  |
| Rozlíšenie kopírovania | min. 600x600 dpi |  |
| Rýchlosť kopírovania | min. 46 str./min |  |
| Obojstranné kopírovanie | Štandard |  |
| **Skenovanie** |  |  |
| Typ skenera | Farebný plochý s automatickým obojstranným podávačom dokumentov na min. 200listov |  |
| Rýchlosť skenovania | min. 120 strán. /minúta ČB min. 120 strán/minúta farebne |  |
| Kvalita skenovania (dpi) | min. 600x600 dpi |  |
| Formát naskenovaného súboru | min.PDF, JPEG, TIFF, MTIFF, XPS,PDF/A, RTF, HTML, CSV |  |
| Funkcie skenovania | Skenovanie do e-mailu; ukladanie do sieťového priečinka, skenovanie na USB, skenovanie do FTP, skenovaie na SharePoint |  |
| Zväčšenie / zmenšenie | 25 – 400% |  |
| Obojstranné skenovanie | Obojstranné skenovanie s použitím automatického podávača s možnosťou ukladania viacerých skenov do jedného súboru Manuálne skenovanie zo sklenenej plochy s možnosťou ukladania viacerých skenov do jedného súboru |  |
| **Bezpečnostné požiadavky** |  |  |
| Autorizácia tlače | Zabezpečená tlač cez PIN kód.Možnosť doplnenia čítačky pre identifikáciu používateľov pomocou bezkontaktných kariet |  |

Príloha č. 3

**Štruktúrovaný rozpočet ceny**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Názov** | **Počet ks** | **Cena za jeden kus bez DPH** | **Sadzba DPH** | **Celková cena bez DPH** | **Výška DPH** | **Celková cena s DPH** |
| 1. | Sieťové multifunkčné zariadenie | 4 |  |  |  |  |  |
|  | **Spolu** | | | |  |  |  |

Za Predávajúceho:

............................................................

*Osoba opravená konať za spoločnosť*

Príloha č. 4

**ZOZNAM SUBDODÁVATEĽOV**

|  |  |  |  |
| --- | --- | --- | --- |
| **P.č.** | **Údaje o subdodávateľoch - Obchodné meno, sídlo, IČO** | **Osoba oprávnená konať  za subdodávateľa**  **Dátum narodenia** | **Adresa pobytu** |
|  |  |  |  |

**(doplní uchádzač, v prípade že nebude využívať subdodávateľov uvedie vyhlásenie)**

Za Predávajúceho:

.............................................................

*konateľ spoločnosti*

Príloha č.5

**Prístup tretích strán MF SR**

**Preambula**

Táto príloha vychádza z ustanovení internej smernice objednávateľa č. 10/2014, upravujúcej prístup tretích strán na ministerstve.

Ustanovenia tejto prílohy sa použijú pre účely Zmluvy k výzve v rámci DNS primerane s prihliadnutím na predmet Zmluvy a práva a povinnosti zmluvných strán v Zmluve upravené.

Pre účely tejto prílohy sa rozumie :

1. treťou stranou, poskytovateľ, resp. jeho subdodávatelia, podieľajúci sa na plnení Zmluvy,
2. aktívom objekt, subjekt, štruktúra, vzťah alebo proces, ktorého narušením môže ministerstvo utrpieť stratu; aktíva môžu byť hmotné a nehmotné: budovy, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku organizácie, identifikačné prostriedky, bezpečnostné prostriedky, peniaze, dobré meno, kredit a pod.,
3. bezpečnostným incidentom každá situácia alebo stav, ktorý priamo ohrozuje bezpečnosť, alebo funkčnosť aktíva. Bezpečnostný incident (ďalej aj „BI“) môže byť vyvolaný náhodným faktorom, neúmyselným činom, úmyselným útokom alebo podvodom,
4. oprávneným zamestnancom zamestnanec ministerstva a tretej strany poverený výkonom určených úloh vyplývajúcich z činností spojených s naplnením účelu zmluvy (napr. projektový manažér).

**Článok 1**

**Pohyb tretích strán v objekte/priestoroch ministerstva**

1. Zamestnanci tretej strany sú pri vstupe do objektu ministerstva a odchode z objektu ministerstva povinní riadiť sa pokynmi strážnej služby.
2. Do objektu ministerstva môžu zamestnanci tretej strany vstupovať a z neho odchádzať len k tomu určenými vchodmi pre osoby na Štefanovičovej alebo Kýčerského ulici.

**Článok 2**

**Základné povinnosti tretej strany voči ministerstvu pri poskytovaní prác a služieb spojených s naplnením účelu Zmluvy**

1. Tretia strana sa zaväzuje, že:
   1. pred začatím činností spojených s naplnením účelu Zmluvy, a pred pridelením prístupových práv potrebných na výkon týchto činností oznámi ministerstvu personálne obsadenie svojho tímu, ktorý bude vykonávať činnosti spojené s naplnením účelu Zmluvy pre ministerstvo,
   2. bude bezodkladne informovať ministerstvo o všetkých personálnych zmenách vo svojom tíme, ktorý vykonáva činnosti spojené s naplnením účelu Zmluvy pre ministerstvo,
   3. oboznámi svojich zamestnancov, resp. tretie osoby realizujúce činnosti spojené s naplnením účelu Zmluvy pre ministerstvo s bezpečnostnými požiadavkami v rozsahu tejto prílohy,
   4. oboznámi svojich zamestnancov resp. tretie osoby realizujúce činnosti spojené s naplnením účelu Zmluvy, pre ministerstvo a následne zabezpečí od týchto zamestnancov dodržiavanie povinnosti:
      1. ochrany údajov a záväzku mlčanlivosti o údajoch, s ktorými prišli počas výkonu prác na projekte pre ministerstvo do styku, a to aj po ukončení pracovného, resp. služobného pomeru,
      2. zachovávať mlčanlivosť o osobných údajoch, s ktorými počas práce na projekte pre ministerstvo prídu do styku, ako aj zákaz ich využitia pre osobnú potrebu, bez súhlasu ministerstva ich nesmie zverejniť, nikomu poskytnúť ani sprístupniť, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru, služobného pomeru alebo obdobného pracovného vzťahu k tretej strane; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona, zdokumentovať všetky zásahy do IKT ministerstva podľa pokynov oprávneného zamestnanca za ministerstvo,
      3. rešpektovať operatívne pokyny zamestnancov s pridelenými bezpečnostnými rolami na ministerstve a oprávnených zamestnancov počas výkonu práce na projekte pre ministerstvo,
      4. rešpektovať autorské práva k materiálom poskytnutým ministerstvom,
      5. vrátiť ministerstvu všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak.
   5. poskytne potrebnú súčinnosť audítorovi vykonávajúcemu audit IS, ak tento súvisí s výkonom práce na projekte pre ministerstvo,
   6. poskytne potrebnú súčinnosť ministerstvu pre prípadný audit svojich IS a IKT, ak tieto súvisia s predmetom plnenia projektu pre ministerstvo,
   7. ak predmet projektu súvisí s vývojom a aktualizáciou IS, resp. IKT ministerstva, bude dodržiavať bezpečnostné požiadavky bezpečnostnej politiky ministerstva, platnej bezpečnostnej legislatívy, najmä požiadaviek zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a súvisiaceho výnosu MF SR a nevniesť nepožadované alebo neschválené funkcie do IS ministerstva. Nenaplnenie tejto požiadavky sa bude považovať za porušenie zmluvného vzťahu.
2. V prípade nevyhnutnosti prístupu tretích strán k projektom obsahujúcim utajované skutočnosti, ministerstvo tretiu stranu o tejto skutočnosti tretiu stranu vopred upovedomí a sa postupuje podľa ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

**Článok 3**

**Povinnosti zamestnancov tretích strán pri riadení prístupu do IS a aplikácií ministerstva**

1. Zamestnanec tretej strany, resp. tretia osoba realizujúca činnosti spojené s naplnením účelu Zmluvy pre ministerstvo, je povinný prihlasovať sa do IS a aplikácií pod prideleným prihlasovacím účtom (ID používateľa) a heslom na prístup do tejto aplikácie alebo IS. Zdieľanie účtov je povolené len po písomnej autorizácii bezpečnostným manažérom a to iba v prípadoch, kedy nie je technologicky možné vynútiť iný spôsob prístupu.
2. Privilegované používateľské účty nesmú byť používané na bežné činnosti nevyžadujúce privilegované oprávnenia.
3. Zamestnanec tretej strany resp. tretia osoba realizujúca činnosti spojené s naplnením účelu Zmluvy, pre ministerstvo nesmie na vykonávanie konfigurácií využívať generické a servisné používateľské účty. Výnimku tvorí len ich individuálne použitie, ktoré musí byť vopred písomne schválené manažérom bezpečnosti ministerstva.
4. Pri práci s heslami je zamestnanec tretej strany povinný dodržiavať nasledovné zásady:
   1. pravidlá zmeny hesla do aplikácií v rámci LAN ministerstva upravuje príslušný garant systému a ich dodržiavanie kontroluje administrátor aplikácie,
   2. používateľ je povinný dodržiavať tieto všeobecné zásady tvorby hesla pre prístup do LAN ministerstva, podľa ktorých heslo:
      1. musí mať dĺžku minimálne 8 znakov,
      2. musí sa skladať z veľkých a malých písmen, číselných znakov (NumLock) a iných znakov (napr. veľké písmeno + malé písmeno + číslo alebo znak),
      3. nesmie byť slovníkovým slovom, menom ani názvom,
      4. nesmie byť odvodené od osobných údajov používateľa,
      5. nesmie byť tvorené priamou postupnosťou klávesov na klávesnici,
      6. pri zmene na nové heslo sa musí od pôvodného líšiť najmenej v štyroch znakoch.
5. Ak to aplikácia alebo IS dovoľuje, musí byť prvotné heslo, ktoré bolo zamestnancovi tretej strany na prístup do tejto aplikácie alebo IS pridelené, pri prvom prihlásení zmenené.
6. Zamestnanec tretej strany resp. tretia osoba realizujúca činnosti spojené s naplnením účelu Zmluvy pre ministerstvo, ručí za dôvernosť a ochranu svojich prístupových hesiel a zodpovedá za všetky udalosti a transakcie, ktoré sa uskutočnili v IS s použitím jeho používateľského mena a hesla.
7. V prípade podozrenia na prezradenie prístupového hesla resp. v prípade jeho samotného prezradenia musí poškodený zamestnanec tretej strany okamžite informovať oprávneného zamestnanca za ministerstvo resp. príslušného správcu IS a nahlásiť udalosť ako bezpečnostný incident.
8. Po ukončení práce je zamestnanec tretej strany resp. tretia osoba realizujúca činnosti spojené s naplnením účelu Zmluvy pre ministerstvo, povinný znemožniť prístup k aplikáciám a programom a to tak, aby zabránil neoprávnenému prístupu alebo zneužitiu. Táto povinnosť sa nevzťahuje na zamestnanca tretej strany v prípade, ak mu to odôvodnene neumožňuje charakter vykonávaných prác a táto výnimka je písomne schválená manažérom bezpečnosti ministerstva.
9. Vzdialený prístup dodávateľa a tretích strán v právnom vzťahu k dodávanému dielu do informačných systémov a ostatného softvéru ministerstva nie je možný. Prístup je možné povoliť iba manažérom bezpečnosti na základe písomnej žiadosti a to len v priestoroch, ktoré sú v správe ministerstva, a to iba s dohľadom na to určeného zamestnanca.

**Článok 4**

**Pripájanie prenosných počítačov a zariadení zamestnancov tretích strán do IS na ministerstve**

1. Prenosné počítače zamestnancov tretích strán resp. tretích osôb v súvislosti s naplnením účelu Zmluvy ministerstva smú byť pripájané do IS ministerstva len na základe písomného súhlasu manažéra bezpečnosti ministerstva.
2. Zamestnanec tretej strany resp. tretie osoby realizujúce činnosti spojené s naplnením účelu Zmluvy pre ministerstvo, ktorý uchováva na prenosnom počítači/zariadení informácie, ktorých vlastníkom je ministerstvo, je povinný:
   1. chrániť ho pred krádežou alebo zneužitím; zamestnanec tretej strany nesmie ponechať prenosný počítač/zariadenie bez dozoru napr. na verejne dostupných miestach, v dopravných prostriedkoch, neuzamknutých kanceláriách a pod.,
   2. okamžite hlásiť stratu, prípadne krádež prenosného počítača ako bezpečnostný incident,
   3. ak sú na pevnom disku prenosného počítača/zariadenia ukladané informácie zaradené do triedy dôvernosti „INTERNÉ“ alebo „CHRÁNENÉ“, musia byť tieto informácie chránené dodatočným zabezpečovacím prostriedkom, t. j. šifrovaním.
3. Dostatočnosť použitých šifrovacích prostriedkov posúdi na základe písomnej žiadosti manažér bezpečnosti ministerstva pred povolením uloženia dát na pevný disk prenosného počítača/zariadenia tretej strany.

**Článok 5**

**Používanie elektronickej pošty ministerstva zamestnancami tretích strán**

Pri používaní elektronickej pošty je zamestnanec tretej strany povinný dodržiavať tieto zásady:

* 1. využívať elektronickú poštu iba na účely plnenia služobných alebo pracovných úloh spôsobom a v rozsahu tejto Zmluvy,
  2. informovať Help Desk o všetkých neočakávaných správach s prílohami od neznámych odosielateľov (mimo ministerstva), ktoré mu boli doručené elektronickou poštou, správy neotvárať - nečítať z dôvodu ohrozenia zavírením a ďalej postupovať podľa pokynov pracovníka Help Desku,
  3. nezapĺňať kapacitu elektronickej pošty objemnými dátami v prílohách,
  4. po ukončení práce s elektronickou poštou prostredníctvom externého prístupu - Outlook web Access sa používateľovi odporúča odhlásiť sa a zavrieť okno internetového prehliadača,
  5. email s prílohami posielaný mimo ministerstva alebo v rámci siete LAN ministerstva nesmie prekročiť povolenú veľkosť; používateľ má mailovú schránku generovanú automatizovaným procesom s pevne stanovenou veľkosťou a bližšie informácie o kapacitách mailov a veľkosti mailových schránok získa u pracovníkov Help Desku.

**Článok 6**

**Riadenie bezpečnostných incidentov**

Každý zamestnanec tretej strany resp. tretie osoby realizujúce prácu v súvislosti s naplnením účelu Zmluvy pre ministerstvo je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je Help Desk (tel. číslo: +421 2 5958 2400, kl.: 2400, resp. email: [helpdesk@mfsr.sk](mailto:helpdesk@mfsr.sk)).

**Článok 7**

**Vyšetrovanie bezpečnostných incidentov**

1. Každý zamestnanec tretej strany resp. tretie osoby realizujúce prácu v súvislosti s naplnením účelu Zmluvy pre ministerstvo je povinný, pri vyšetrovaní bezpečnostných incidentov zamestnancom alebo zamestnancami ministerstva, poskytnúť potrebnú súčinnosť.

Po vzniku bezpečnostného incidentu nesmie zamestnanec tretej strany resp. tretia osoba realizujúce prácu v súvislosti s naplnením účelu Zmluvy pre ministerstvo vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov BI.